        ROMÂNIA

JUDEȚUL VRANCEA

PRIMĂRIA COMUNEI RUGINEȘTI

Tel/fax 0237/269111; 0237/269004

E-mail: contact@primariaruginestivn.ro 

Nr. 7448 /21.09.2026
A N U N Ţ
În conformitate cu prevederile art. VII alin. (2) și alin. (3) lit. a) din O.U.G nr. 156/2024 coroborate cu dispozițiile din H.G. nr. 1336/2022 - privind aprobarea Regulamentului - cadru privind organizarea şi dezvoltarea carierei personalului contractual din sectorul bugetar plătit din fondurile publice, Primăria comunei Ruginești, judeţul Vrancea, cu sediul în comuna Ruginești, str. Primăriei, nr. 1, anunță organizarea concursului pentru ocuparea pe perioadă nedeterminată a funcției de execuție contractuale vacante, (post unic), de şef serviciu voluntar pentru situații de urgență, cu normă întreagă, în data de 15 octombrie 2026, ora 10:00.
1. Etapele desfășurării concursului sunt următoarele:

a) Depunerea dosarelor – 24.09 – 07.10.2026, ora 16,00.
b) Selecția dosarelor – 08.10.2026.
c) Depunerea contestațiilor la selectarea dosarelor – 09.10.2026, ora 16,00.
d) Soluționarea contestațiilor pentru depunere dosare – 12.10.2026
e) Proba scrisă – 15.10.2026, ora 10,00.
f) Depunerea contestațiilor la proba scrisă – 16.10.2026, ora 16,00
g) Soluționarea contestațiilor probă scrisă – 19.10.2026.
h) Interviul – 21.10.2026, ora 10,00.
i) Afișarea rezultatelor la proba interviu - 21.10.2026.

j) Termen limită pentru depunerea contestațiilor la proba de interviu – 22.10.2026, ora 16,00.

k) Afișarea rezultatelor la contestații pentru proba de interviu – 23.10.2026,ora 11,00.
l) Afișare rezultate finale - 23.10.2026,ora 13,00.

2. Condiţii generale de participare – în conformitate cu Legea nr. 53/2003 – Codul Muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare: 

     a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
     b) cunoaşte limba română, scris şi vorbit;

     c) are capacitate de muncă în conformitate cu prevederile Legii nr. 53/2003 -  Codul muncii, republicată, cu modificările şi completările ulterioare;

      d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

      e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

       f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

        g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

        h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h). 

3. Condiţii specifice de participare:
- Studii medii liceale finalizate cu diplomă de absolvire sau diplomă de bacalaureat;

- Curs de şef serviciu într-un centru de formare autorizat de Autoritatea Naţională pentru Calificări;

 - Permis de conducere : categoria B;

 - Disponibilitate pentru lucru peste program sau la ore neprevăzute.

4. Documente solicitate candidaților pentru întocmirea dosarului de concurs
        Conform art. 35 din HG nr. 1336/2022 privind aprobarea  Regulamentului - cadru privind organizarea şi dezvoltarea carierei personalului contractual din sectorul bugetar plătit din fondurile publice, pentru înscrierea la concurs candidaţii vor prezenta un dosar de concurs, care va conţine următoarele documente:

a) formular de înscriere la concurs, conform modelului prevăzut la anexa nr. 2;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european. 
          Adeverinţa prevăzută la punctul g) care atestă starea de sănătate conţine, în clar, numărul, data, numele emitentului şi calitatea acestuia, în formatul standard.

          Copiile de pe actele prevăzute la lit. b) – e), se prezintă însoţite de documentele originale, care se certifică cu menţiunea „conform cu originalul”, de către secretarul comisiei de concurs.
           Dosarele – se depun la sediul Primăriei Comunei  Ruginești, începând cu data de 24.09.2026 până la data de 07.10.2026, la secretarul comisiei de concurs.

5. TIPUL PROBELOR DE CONCURS, LOCUL, DATA ŞI ORA DESFĂȘURĂRII PROBELOR, 
 Concursul pentru ocuparea funcţiei de execuţie vacante (post unic) de şef serviciu (şef SVSU), constă în următoarele etape:
a) Selecţia dosarelor de înscriere;

b) Proba scrisă;

c) Interviul.

LOCUL DE DESFĂŞURARE A PROBELOR:
· Sediul primăriei comunei Ruginești din str. Primăriei, nr. 1 din comuna Ruginești, judeţul Vrancea;

6. MODALITATEA DE ÎNSCRIERE LA CONCURS

Potrivit dispoziţiilor art. 35 alin. (8) din HG nr.1336/2022, dosarul de concurs se poate depune personal de către candidat, se poate transmite prin intermediul Poştei Române, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute mai sus la punctul 4, în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare.
      Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.
        Nerespectarea prevederilor mai sus menţionate, conduce la respingerea candidatului.

7. BIBLIOGRAFIE CONCURS
1. Constituția României, republicată,

   - cu tematica: Principii generale, Drepturile, libertăţile şi îndatoririle fundamentale. 

2. OUG nr. 57/2019 privind Codul Administrativ, cu modificările și completările ulterioare;
· cu tematica: Titlul III – Cap. III  Drepturi și obligații ale personalului contractual în conformitate cu legislația muncii;  
3. Legea nr. 481/2004 privind protecția civilă, republicată 

- cu tematica integrală;

4. Legea nr. 307/2006 privind apărarea incendiilor;

· cu tematica integrală;
5. Ordinul M.A.I nr. 163/2007 privind aprobarea Normelor generale de aparare impotriva incendiilor;

- cu tematica: -  CAPITOLUL II - Organizarea şi desfăşurarea activităţii de apărare împotriva incendiilor;

                            - CAPITOLUL VI - Planificarea şi executarea exerciţiilor privind modul de acţiune în caz de incendiu;

      6. Ordonanța Guvernului nr. 137/2000  privind prevenirea și sancționarea tuturor formelor de discriminare, republicată, cu modificările și completările ulterioare;

- cu tematica integrală;

7.Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare.

- cu tematica integrală;

      Candidaţii vor studia legislaţia actualizată la zi în raport cu modificările intervenite până la data susţinerii concursului.
      Anunţul afişat la sediul primăriei, se publică pe pagina proprie de internet a instituţiei organizatoare a concursului www.primariaruginestivn.ro şi se transmite spre publicare către portalul posturi.gov.ro prin intermediul adresei de e-mail: posturi@gov.ro, cu respectarea termenelor prevăzute.

       Relaţii suplimentare se obţin la sediul primăriei comunei Ruginești, din str. Primăriei, nr. 1, comuna Ruginești, judeţul Vrancea, la telefon: 0237/269111, e-mail: contact@primariaruginestivn.ro

